作者:王仲文
標題:救孝子賢母不認屍・滾繡球
內容:人命事，多有假，未必真。(令史雲)我務要問成也。(正旦唱)要問時，則宜慢，不可緊。為甚的審緣因再三磨問，也則是恐其中闇昧難分。(令史雲)我是六案都孔目。(正旦唱)休倚恃你這牙爪威，(令史雲)我這管筆，著人死便死。(正旦唱)休調弄你，這筆力狠。(令史雲)我這枝筆比刀子還快哩。(正旦唱)你那筆尖兒快如刀刃，殺人呵須再不還魂。可不道聞鍾始覺山藏寺，到岸方知水隔村。休屈勘平人！。